Paper Rose Dies Grass & Flowers Border
Product Code/SKU: [PR17574] 554374
Categories: 15off, All Dies, Paper Rose Dies Vliegtuig stort neer, talle sterf | Netwerk24
Deur Reuters 24 November 2019 11:14
’n Vliegtuig het Sondag naby Goma in die Demokratiese Republiek van die Kongo neergestort. Foto: Unsplash
’n Vliegtuig met minstens 17 mense aan boord het Sondag naby Goma in die ooste van die Demokratiese Republiek van die Kongo (DRK) neergestort.
Die kantoor van die provinsiale goewerneur het bevestig dat mense dood is maar die presiese dodetal is nog nie bekend nie.
Die vliegtuig het aan die lugdiens Busy Bee behoort en het neergestort kort nadat dit vanaf Goma se lughawe opgestyg het.
Dit was onderweg na Beni in die noordooste van die land.
Goma en Beni is sowat 360 km uitmekaar. Busy Bee is ’n baie klein lugdiens wat net streeksvlugte in die ooste van die DRK hanteer.
In April 2008 het ’n vliegtuig oor die aanloopbaan by Goma se lughawe gegaan en in ’n mark daar naby ingeploeg. In dié ongeluk is 40 mense dood. - Reuters
Meer oor: Demokratiese Republiek Van Die Kongo | Ongeluk | Vliegtuigongeluk | Vliegtuig